ખંભાળિયા:-દેવભૂમિ દ્વારકા જિલ્લામાં કોંગ્રેસને એકસુત્રથી બાંધી રાખી, કોંગ્રેસને સજીવન રાખનારા રાજકીય નેતા પી. એસ. જાડેજાની આગેવાની હેઠળ જિલ્લાની જિલ્લા પંચાયત, જુદી-જુદી તાલુકા પંચાયત, સહકારી મંડળી, માર્કેટીંગ યાર્ડ, ગ્રામ પંચાયતના સરપંચો વિગેરે મળી, જિલ્લાના આશરે 100 જેટલા કોંગ્રેસી હોદ્દેદારોએ ભાજપમાં  કેશરિયો ખેસ ધારણ કરી લેતાં દ્વારકા કોંગ્રેસ ભાંગીને ભૂક્કો થઈ ગઈ છે અને આગામી દિવસોમાં દ્વારકા જિલ્લા પંચાયતમાં પણ સત્તા પરિવર્તન નિશ્ર્ચિત બન્યું છે.